

*Ovaj Poziv se financira iz*

*Europskog fonda za regionalni razvoj*

**SAŽETAK POZIVA NA DOSTAVU PROJEKTNIH PRIJEDLOGA**

**u ograničenom postupku dodjele bespovratnih sredstava trajnog modaliteta**

Naziv Poziva:

**Poboljšanje isplativosti i pristupa bolničke skrbi za ranjive skupine**

Referentna oznaka: KK.08.1.2.01.

1. **Cilj poziva**

Ovaj Poziv usmjeren je na povećanje i poboljšanje kvalitete bolničkog smještaja za posebno ranjive skupine. U Operativnom programu Konkurentnost i kohezija sljedeće su skupine identificirane kao posebno ranjive skupine: djeca, pacijenti sa duševnim bolestima, palijativni pacijenti, pacijenti sa spinalnim oštećenjima.

**Opći cilj:**

* *Povećanje isplativosti i pristupa bolničke skrbi za posebno ranjive skupine.*

**- Specifični ciljevi:**

* *Pristup poboljšanim zdravstvenim ustanovama za posebno ranjive skupine.*
* *Smanjenje opterećenja na članovima obitelji/pružateljima skrbi osoba iz ranjivih skupina.*
* *Smanjenja stope bolovanja.*
1. **Ukupna raspoloživa sredstva**

Ukupan raspoloživ iznos bespovratnih sredstava za dodjelu u okviru ovog Poziva je 120.000.000,00 HRK. Iz sredstava Europskog fonda za regionalni razvoj financirati će se do 85% ukupnih prihvatljivih izdataka, dok će preostalih minimalno 15% biti osigurano iz nacionalnih sredstava.

|  |  |  |
| --- | --- | --- |
| **Ukupan raspoloživi iznos bespovratnih sredstava sredstava****Ukupsredstava po Podskupini** | **Minimalni iznos bespovratnih sredstava Krajnjim korisnicima** | **Maksimalni iznos bespovratnih sredstava Krajnjim korisnicima** |
| 120.000.000,00 HRK | 10.000.000,00 HRK | 85.000.000,00 HRK |

MRRFEU (UT) zadržava pravo ne dodijeliti sva raspoloživa sredstva u okviru ovog Poziva.

1. **Predviđeni intenzitet dodjele bespovratnih sredstava**

Projekt se može financirati u iznosu do 100 % prihvatljivih izdataka, do maksimalnog iznosa utvrđenog u prethodnoj točci 2. ovog Sažetka.

U slučaju kada je iznos ukupnih prihvatljivih izdataka projekta veći od maksimalnog iznosa bespovratnih sredstava utvrđenog u prethodnoj točci 2. ovog Sažetka, prijavitelj (korisnik)[[1]](#footnote-1) je dužan iz vlastitih i/ili drugih izvora osigurati sredstva za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva. U tom slučaju, u prijavi projektnog prijedloga, prijavitelj (korisnik) je dužan navesti vlastite i/ili druge izvore sredstava i iznose, te je dužan jasno prikazati izdatke za koje podnosi prijavu za dodjelu bespovratnih sredstava u okviru ovog Poziva, i izdatke za koje je financiranje osigurano (i) iz vlastitih ili drugih izvora.

U slučajevima kada prijavitelj (korisnik) sredstva osigurava iz drugih izvora, osim Izjave prijavitelja, dužan je dostaviti odgovarajući pravno obvezujući dokaz (ugovor ili sporazum) o osiguranim sredstvima iz drugih izvora za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva.

Prijavitelj (korisnik) je također dužan iz vlastitih sredstva ili vanjskim financiranjem (npr. kreditom), osigurati financiranje ukupnih neprihvatljivih izdataka projekta.

1. **Prihvatljivi prijavitelji i partneri**

Poziv na dostavu projektnih prijedloga upućuje se unaprijed određenim prijaviteljima. Pozvani prijavitelji su odabrani na temelju sljedećih kriterija:

* prijavitelj mora biti zdravstvena ustanova u smislu Zakona o zdravstvenoj zaštiti;
* prijavitelj mora biti zdravstvena ustanova koja isključivo pruža zdravstvenu uslugu posebno ranjivoj skupini u skladu s OPKK ili je referentni centar Ministarstva zdravlja za pružanje zdravstvene usluge posebno ranjivoj skupini u skladu sa OPKK;
* projekt prijavitelja nalazi se u Strateškom planu investicija u zdravstvu 2015. - 2016. kao planiran za financiranje iz EU sredstava.

Osim toga, prijavitelj mora dokazati da u trenutku prijave nije niti u jednoj situaciji isključenja, koje su definirane pravilima ovog Poziva.

Prihvatljivi prijavitelji su:

1. Opća bolnica Varaždin

(Specijalna bolnica za kronične bolesti Novi Marof)

1. Klinika za psihijatriju Vrapče

Prijavitelj smije prijaviti i provoditi projekt isključivo samostalno.

1. **Prihvatljive aktivnosti**

Prihvatljive aktivnosti koje se mogu financirati u okviru ovog Poziva su:

* izrada projektne i tehničke dokumentacije (studije izvedivosti s analizom troškova i koristi i sl. te građevinskih/arhitektonskih projekata, reviziju projekata i ostale dokumentacije potrebne za građevinske radove);
* izrada dokumentacije za nadmetanje za provedbu javnih nabava i provedba javnih nabava;
* izgradnja/rekonstrukcija bolnice za pojedinu ranjivu skupinu (uključujući i pripremne radove na gradilištu te povezane aktivnosti npr. dovođenje kumunalnih priključaka i sl. );
* nadzor i kontrola nad građenjem;
* opremanje pojedine bolnice za pojedinu ranjivu skupinu;
* upravljanje projektom;
* financijska revizija projekta koju osigurava prijavitelj;
* promocija, informiranje i vidljivost.

##  6 . Broj projektnih prijedloga i potpora po prijavitelju

Prijavitelj u okviru ovog Poziva može podnijeti samo jedan projektni prijedlog.

**7. Geografska ograničenja**

Projektne aktivnosti se moraju provoditi na teritoriju RH.

**8. Administrativni podaci**

Poziv se vodi kao ograničeni poziv na dostavu projektnih prijedloga trajnog modaliteta **do** **iskorištenja sredstava,** s krajnjim rokom dostave projektnih prijedloga **do 31. prosinca 2019. godine.**

Najraniji mogući datum dostave/slanja projektnih prijedloga je 4. travnja 2016. godine.

Projektni prijedlog izrađuje se na hrvatskom jeziku i latiničnim pismom. Sva tražena dokumentacija mora biti na hrvatskom jeziku ili prevedena na hrvatski jezik te ovjerena od odgovarajuće ovlaštene osobe. Dokumentacija koja zahtjeva potpis prijavitelja mora biti u izvorniku, ovjerena pečatom i potpisom ovlaštene osobe za zastupanje.

Projektni prijedlog podnosi se u četiri primjerka, **u jednom izvorniku i tri preslike** unutar jednog zatvorenog paketa/omotnice, a svaki od primjeraka mora predstavljati cjelinu. Na prvoj stranici izvornika projektnog prijedloga mora se jasno naznačiti: "IZVORNIK", a na prvoj stranici svake preslike projektnog prijedloga mora se jasno naznačiti: "PRESLIKA". U slučaju razlika između izvornika i preslika projektnog prijedloga, izvornik će se smatrati vjerodostojnim

Uz papirnatu verziju, Prijavni obrazac A potrebno je dostaviti i u elektroničkom formatu kao zasebnu datoteku u .pdf formatu na DVD-u ili CD-u s oznakom R: CD/R, DVD/R, i to upravo onu datoteku koja je generirana od strane web-aplikacije i potom spremljena na računalo radi ispisa. Datum i vrijeme navedeni u donjem desnom kutu stranica Prijavnog obrasca A moraju biti identični u papirnatoj verziji i u elektroničkoj verziji dostavljenog Prijavnog obrasca A.

Projektni prijedlog podnosi se u jednoj zatvorenoj omotnici/paketu isključivo preporučenom poštanskom pošiljkom ili osobnom dostavom na adresu:

Središnja agencija za financiranje i ugovaranje programa i projekata Europske unije

Ulica grada Vukovara 284 (objekt C)

HR - 10000 Zagreb

MRRFEU zadržava pravo izmjena/dopuna Poziva tijekom razdoblja trajanja Poziva vodeći računa da predmetne izmjene/dopune ne utječu na postupak ocjenjivanja kvalitete projektne prijave.

MRRFEU zadržava pravo zatvaranja Poziva i u drugim slučajevima kada se utvrdi potreba za značajnijim izmjenama/dopunama Poziva koji bitno mijenjaju uvjete za prijavitelje te onemogućavaju poštivanje načela jednakog postupanja tijekom postupka dodjele.

Navedene izmjene/dopune bit će objavljene na mrežnim stranicama [www.strukturnifondovi.hr](http://www.strukturnifondovi.hr) i [www.razvoj.gov.hr](http://www.razvoj.gov.hr).

1. Korisnik je uspješan prijavitelj s kojim se potpisuje Ugovor o dodjeli bespovratnih sredstava te je izravno odgovoran za početak, upravljanje, provedbu i rezultate projekta. [↑](#footnote-ref-1)